Kirángatták autójából, és agyonlőtték a kurd politikusnőt - Blikk.hu
Aktuális » Külföld » Gyomorforgató brutalitás a török offenzíva alatt: kirángatták a kocsiból, majd agyonlőtték a politikusnőt a törökökkel tartó katonák
2019. okt. 13. 11:49
Hevrin Khalaf / Fotó: Facebook
Legkevesebb kilenc kurd civillel, köztük egy politikusnővel is végzett a török hadsereg által támogatott arab milícia Észak- Szíriában - adta hírül a Emberi Jogok Szíriai Megfigyelőközpontja.
A 35 éves Hervin Haláf a Szíriai Jövő Párt főtitkára és a Demokratikus Tanács egyik vezetője volt. A politikus hölgyet a milicisták sofőrjével együtt rángatták ki autójából a Kámeslíje és Manbídzs közötti úton, majd agyonlőtték - írja az Index.
A Yeni Safak nevű török napilap a nő haláláról úgy számol be, "sikeres műveletben végeztek" a politikai vezetővel, aki állításuk szerint a Népvédelmi Egységek (YPG) nevű terrorszervezet tagja volt.
A török haderő bombázásának füstje száll szíriai területen, a délkelet-törökországi Sanliurfa tartomány Akcakale településéről fényképezve / Fotó: MTI/AP/Lefterisz Pitarakisz
Az amerikai elnök volt különmegbízottja döbbenetének adott hangot Twitteren az üggyel kapcsolatban."Úgy tudni, Hevrin Hálafot kirángatták az autójából és agyonlőtték. Ez háborús bűn" - írta McGurk közösségi média oldalán.
Szombaton 38-ra emelkedett a török offenzíva áldozatainak száma, a török hadsereg és helyi szövetségese, a Szíriai Nemzeti Hadsereg (SNA) ellenzéki fegyveres csoport szerda óta tartó hadműveletében.
A két hadsereg állítólagos terrorveszély miatt támadta meg a kurdokat Északkelet-Szíriában.
Hervin Haláf